**Suplement i Certifikatës për kualifikimin profesional,**

**PYJE, Niveli II në KSHK, referuar nivelit II të KEK**

**Individi është i aftë:**

* Të identifikojë llojshmërinë e drurëve dhe shkurreve pyjorë, bimëve eterovajore, mjekësore e industriale që rriten në mënyrë spontane dhe të kultivuar në vendin tonë.
* Të përdorë dhe mirëmbajë mjetet ndihmëse dhe mekanizmat në operacionet e prodhimit të materialit drusor në pyll.
* Të respektojë standardet e asortimenteve që prodhohen në pyll.
* Të kryejë transportin ajror me teleferik, me një litar dhe me 2 litarë ose zbritësat e thjeshtë.
* Të interpretojë dokumentacionin teknik të profesionit.
* Të lexojë dhe interpretojë skema të thjeshta të punimeve në pyje.
* Të realizojë nxjerrjen e farave nga frutat e drurëve pyjorë.
* Të përgatisë tokën për mbjellje në fidanishte dhe të mbjellë atë.
* Të realizojë shërbime mbas mbjelljes së farave.
* Të realizojë hapje të gropave dhe të mbjellë fidanë.
* Të identifikojë dhe të njohë llojet kryesore pyjorë të vendit tonë.
* Të ndihmojë në kryerjen e punimeve të sistemimeve malore dhe rrugëve pyjore.
* Të përzgjedhë kulturat për krijimin e kopshtit të shtëpisë (fermës) dhe kombinimin e tyre në varësi të kushteve ekologjike si dhe traditës së zonës .
* Të përcaktojë hartën e bimësisë në pyll si dhe karakteristikat e tyre.
* Të kryejë prerje kulturore në pyje.
* Të organizojë dhe të planifikojë zbatimin e prerjeve kulturore dhe kryesore në pyje.
* Të përdorë hartat në terren si kusht i domosdoshëm për orientimin në pyll.
* Të realizojë skica dhe vizatime teknike bazuar në njohuritë e përgjithshme që ka marrë nxënësi.
* Të marrë një sipërfaqe provë si pikë që përfaqëson kushtet mesatare të parcelës.
* Të marrë të dhëna në terren që shërbejnë për hartimin e një plani mbarështimi.
* Të përdorë dhe të marrë të dhëna nga një plan mbarështimi.
* Të përdorë mjete dhe metoda për uljen e veprimit të dëmtuesve në pyll.
* Të kryejë punime për mbrojtjen e pyllit nga zjarri.
* Të përdorë mjetet matëse të thjeshta që përdoren në pyje, si metër shirit, nivelues teodolit.
* Të përdorë dhe mirëmbajë veglat dhe pajisjet e punës në punimet e shfrytëzimit në pyje.
* Të kryejë punime të tilla si pastrime hapje rrugësh, pastrime degësh me vegla dore dhe me mjete elektrike.
* Të përdorë hartën dhe të dijë të orientohet në pyll nëpërmjet busullës.
* Të përcaktojë moshën e shfrytëzueshmërisë dhe damkosjen e tyre.
* Të realizojë parimet nga të cilat duhet të udhëhiqet mbarështimi pyjor.
* Të përcaktojë karakteristikat dendrometrike të grumbullit.
* Të përcaktojë diametrin mesatar dhe lartësinë mesatare duke përdorur mjetet matëse.
* Të njohë faunën e florën e Shqipërisë si dhe të mbrojë ato.
* Të interpretojë dobinë dhe vlerat e llojshmërisë së faunës.
* Të klasifikojë kafshët e dobishme dhe të dëmshme të pyllit.
* Të kuptojë strukturën e ekosistemit të një pylli, dinamikën dhe proceset që ndodhin.
* Të përcaktojë rritjet e grumbullit pyjor.
* Të njohë metodat e mbrojtjes së pyjeve, pesticidet kryesore si dhe mënyrën e përdorimit të tyre.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Pyje”, niveli II në KSHK, referuar nivelit II të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit gjysmë të kualifikuar (ndihmës).

Ky arsimim profesional i jep individit mundësi t'i drejtohet tregut të punës si punonjës ndihmës në mirëmbajtjen, shfrytëzimin dhe ruajtjen e pyjeve

Me përfundimin e kualifikimit profesional “Pyje”, niveli II në KSHK, referuar nivelit II të KEK, individi ka të drejtë të vazhdojë arsimimin në një nga kualifikimet e nivelit IV në KSHK, referuar nivelit IV të KEK, me të drejtën e “Maturës Shtetërorë Profesionale” si dhe mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).